**De vei pleca**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De vei pleca în miez de noapte

Să știi că te voi aștepta

Iar clipele de-alean și șoapte

Mi-or fi balsam în lipsa ta.

De vei pleca de dimineață

Eu îmi voi ține firea

Dar amintirile pe față

Mi-or lumina mereu privirea.

De vei pleca la prânz în grabă

Te vei uita ‘napoi

Și dacă cineva te-ntreabă

Nu-i spune de noi doi.

De vei pleca pe înserat

La mine te-i grăbi

Dar vreau să știi neapărat

Ce mult te pot iubi !

Dar de-i pleca să nu te-ntorci,

De mine de-i uita,

Te-oi blestema lacrimi să storci

În toată viața ta!